*Kivonat a Jászberény Városi Önkormányzat Képviselő-testületének 2018. június 13-án megtartott* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***176/2018. (VI. 13.) határozata***

***a jászberényi 6608 hrsz-ú önkormányzati ingatlanon található felépítmény megvásárlásáról és a szükséges pénzügyi fedezet biztosításáról***

1. A Jászberény Város Önkormányzatának Képviselő-testülete (a továbbiakban: Képviselő-testület) – a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet (a továbbiakban: vagyonrendelet) 26. § (1) bekezdése és (2) bekezdésének c) pontja alapján – hozzájárul az ingatlan-nyilvántartáson kívül keletkezett **Kökény Tibor Ferenc** (szül.: Kökény Tibor Ferenc 1966., an.: Ürmös Hermina, cím: 5100 Jászberény, Buzogány utca 10.) – 1/2 arányú tulajdonát képző és **Kökény Tibor Ferencné** (Szül.: Ürmös Judit, 1969.01.26 an.: Völgyi Valéria cím: 5100 Jászberény, Buzogány utca 10.) – 1/2 arányú tulajdonát képző jászberényi 6608 hrsz-ú ingatlanon lévő 2. számú lakóház, természetben Jászberény, Buzogány utca 10. szám alatt található felépítmény megvásárlásához.
2. Az 1. pontban meghatározott felépítmény vételára – a vagyonrendelet 22. § (3) bekezdése alapján elkészített szakértői véleményre figyelemmel – legfeljebb 4.400.000.- Ft lehet. A Képviselő-testület az ingatlan vételárának pénzügyi fedezetét a Jászberény Városi Önkormányzat 2018. évi költségvetési előirányzatainak megállapításáról szóló 3/2018. (II. 15.) önkormányzati rendelet (a továbbiakban: Költségvetési rendelet) 16. § (8) bekezdésében meghatározott, 18. táblázat VI. címszó b) pont alatti „ingatlan vásárlás” megnevezésű előirányzat terhére, legfeljebb 4.400.000,- Ft erejéig biztosítja.
3. A Képviselő-testület felhatalmazza Jászberény Város Polgármesterét, hogy – a 2. pontban meghatározott maximális vételár figyelembe vételével az ingatlan vétele tárgyában kötendő adásvételi szerződés részletes feltételrendszerének kialakítása céljából az eladókkal egyeztessen.
4. A Képviselő-testület az adásvételi szerződés elkészítésére, ellenjegyzésére, a tulajdonjog bejegyzésével kapcsolatos eljárásban történő képviseletre meghatalmazza a Knorr és Társai Ügyvédi Irodát (5100 Jászberény, Dózsa György u. 31.).

**Határidő:** folyamatos

**Felelős:** Dr. Szabó Tamás polgármester (az adásvételi szerződés aláírása vonatkozásában)

Knorr és Társai Ügyvédi Iroda (az adásvételi szerződés előkészítése és elkészítése)

Kiss József, a PH Közgazdasági Iroda vezetője

**Erről:**

1. Kökény Tibor Ferenc – 5100 Jászberény, Buzogány u. 10.,
2. Kökény Tibor Ferencné – 5100 Jászberény, Buzogány u. 10.,
3. Jász-Nagykun-Szolnok Megyei Kormányhivatal – Szolnok,
4. PH Közgazdasági Iroda – helyben,
5. Gazdasági és Tulajdonosi Bizottság tagjai,
6. Knorr és Társai Ügyvédi Iroda – Jászberény,
7. Képviselő-testület valamennyi tagja,
8. Irattár

**értesül.**

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. június 14.*

*(Dr. Bessenyei Lilla)*

*irodavezető*